കാമുക വേഷങ്ങള് മടുത്തു തുടങ്ങിയപ്പോഴാണ് ആ വില്ലന് കഥാപാത്രം ചോദിച്ചു വാങ്ങിയത്: ശങ്കര് 1980 കളില് മലയാള സിനിമയില് നിറഞ്ഞു നിന്ന നടനായിരുന്നു ശങ്കര്. മഞ്ഞില് വിരിഞ്ഞ പൂക്കള് എന്ന ചിത്രത്തിലൂടെയാണ് ശങ്കര് മലയാള സിനിമയിലേക്ക് എത്തുന്നത്. ആദ്യ ചിത്രത്തിലെ വേഷം തന്നെ ശ്രദ്ധിക്കപ്പെട്ടതോടെ, തുടര്ന്ന് അങ്ങോട്ട് നിരവധി ചിത്രങ്ങളില് നായക വേഷത്തില് തിളങ്ങി. എന്നാല് പിന്നീട് സിനിമയില് നിന്ന് വിട്ടുനിന്ന ശങ്കര് ഭ്രമം എന്ന പൃഥ്വിരാജ് എന്ന ചിത്രത്തിലൂടെ തിരിച്ചെത്തുകയാണ്. ഇപ്പോഴിതാ മനോരമയ്ക്ക് നല്കിയ അഭിമുഖത്തില് തന്റെ പഴയകാല സിനിമ വിശേഷങ്ങള് പങ്കുവെയ്ക്കുകയാണ് ശങ്കര്. ആദ്യ ചിത്രത്തിലെ വേഷം ശ്രദ്ധിക്കപ്പെട്ടതോടെ, തുടര്ച്ചയായി കാമുക വേഷങ്ങളാണ് തന്നെ തേടിയെത്തിയതെന്ന് ശങ്കര് പറയുന്നു. ഇത് മടുത്തിട്ടാണ് മോഹന്ലാല് നായകനായ കിഴക്കുണരും പക്ഷി എന്ന ചിത്രത്തിലെ പ്രതിനായക വേഷം താന് ചോദിച്ചു വാങ്ങിയതെന്നും ശങ്കര് പറയുന്നു. 1980കളുടെ രണ്ടാം പകുതിയായപ്പോഴേക്കും കാമുക വേഷങ്ങള് മടുത്തു തുടങ്ങി. സുഖമോ ദേവിയില് അഭിനയിക്കുന്ന കാലത്തു വേണു നാഗവള്ളിയോടു ചോദിച്ചു വാങ്ങിയതാണു 1991ല് കിഴക്കുണരും പക്ഷിയില് അവതരിപ്പിച്ച പ്രതിനായക വേഷം. മഞ്ഞില് വിരിഞ്ഞ പൂക്കളില് പ്രതിനായകനായി അരങ്ങേറ്റം കുറിച്ച മോഹന്ലാലായിരുന്നു കിഴക്കുണരും പക്ഷിയില് നായകന്, ശങ്കര് പറഞ്ഞു.